|  |  |
| --- | --- |
| Denumirea măsurii : | M16.4/2A- Cooperare pentru realizarea și dezvoltarea de piete locale și lanțuri scurte de aprovizionare și desfacere |
| Codul măsurii: |  |
| Tipul măsurii: | |  | | --- | | INVESTIȚII | | SERVICII | |

|  |
| --- |
| 1.Descrierea generală a măsurii |

|  |
| --- |
| 1.1 Justificare și corelare cu analiza SWOT |
| În teritoriul GAL MMTMM există doar un grup de producători și o cooperativă cu scopuri economice funcționale. O cauză a acestei situații este că asocierile nu se formează de la sine, au nevoie de sprijin individualizat - pentru fiecare grup în parte, pe toată durata constituirii și consolidării, până când organizația devine suficient de stabilă și solidă din punct de vedere economic. Acest sprijin poate veni din polii de cercetare/dezvoltare, institutii specializate în domeniile tehnice specifice sau ONG-uri cu experiență în dezvoltarea comunitară din proximitatea teritoriului GAL MMTMM și de la actorii implicați în agricultură și industria alimentară.  Suplimentar, conform analizei SWOT, în teritoriul GAL MMTMM printre punctele slabe identificate, se numără și:   * Lipsa unor organizații de tip cooperative sau grupuri de producători; * Lipsa unor centre de colectare: fructe de pădure, plante medicinale, ciuperci etc. * Lipsa unor centre de colectare: carne, lapte,lână, piei de animale, etc. * Lipsa unei infrastructuri de colectare a dejecțiilor animale în condițiile unor standarde de mediu mai restrictive   De asemenea, după centralizarea chestionarelor, se constată că 17,2 % dintre subiecți consideră, că cea mai importantă prioritate privind investițiile private, este investiția în procesare și marketing, iar 6,42% consideră importantă constituirea grupurilor și organizațiilor de producători. Ținând cont de nivelul economic slab al fermelor din teritoriul GAL MMTMM, sunt șanse mici de a se putea realiza individual o investiție în procesare și marketing și atunci soluția asocierii poate rezolva problema. Asocierea pentru producție, procesare și marketing, sau cel puțin pentru una dintre aceste componente, poate crește șansele de dezvoltare ale producătorilor și poate modifica structura ecosistemului agriculturii în teritoriul GAL MMTMM. Având în vedere urmările benefice menționate, se constată o necesitate majoră a unei măsuri de sprijin financiar care să favorizeze dezvoltarea unor astfel de structuri.  Măsura are ca principal scop cooperarea orizontală și verticală între actorii din lanțul de aprovizionare în vederea stabilirii de lanțuri scurte de aprovizionare și de piețe locale și a dezvoltării acestora in teritoriului GAL MMTMM.  Pentru asigurarea sustenabilității se va încuraja transformarea parteneriatelor în asociații sau cooperative înaintea sau pe parcursul implementării planului de afaceri. |
| 1.2 Contribuția la obiectivul de dezvoltare rurală (Art. 4- din Regulamentul (UE) nr. 1305/2013): Favorizarea competitivității agriculturii |
| * 1. Obiective specifice ale măsurii:Cresterea productivității și sustenabilitatii agriculturii prin cooperarea între actorii din lanțul de aprovizionare, productie, procesare si desfacere . |
| 1.4. Măsura contribuie la prioritatea 2 prevăzută la art.5, Reg.(UE) nr.1305/2013: Creșterea viabilității exploatațiilor și a competitivității tuturor tipurilor de agricultură în toate regiunile și promovarea tehnologiilor agricole inovative și a gestionării durabile a pădurilor |
| 1.5. Măsura corespunde obiectivelor *Art. 35* puctul *(1)* (a) și (2)(d) in Reg. (UE) nr. 1305/2013 |
| 1.6 Măsura contribuie la Domeniul de intervenție : 2A Îmbunătățirea performanței economice a tuturor exploatațiilor agricole și facilitarea restructurării și modernizării exploatațiilor, în special în vederea creșterii participării pe piață și a orientării spre piață, precum și a diversificării activităților agricole |
| * 1. Contribuţia la obiectivele transversale ale Reg.(UE) 1305/2013: |
| Inovare |
| Datorită cooperării dintre micii fermieri sunt posibile acțiuni inovative ce nu pot fi realizate în afara unei forme asociative precum dezvoltarea de noi metode de păstrare a producției agroalimentare pentru creșterea siguranței alimentare, de produse adaptate mai bine cerințelor pieței și de metode de utilizare a deşeurilor și de epurare a apei pentru protejarea mediului |
| Mediu |
| Prin angajamentul de asociere şi prin cerințele ce vor fi incluse în planul de afaceri al asocierii (de exemplu: respectarea standardelor comunitare de mediu și climă) vor putea fi promovate și respectate bunele practici de mediu. Realizarea unor investiţii colective va putea asigura o eficiență mai mare în ceea ce privește gestionarea apei și a deşeurilor și va facilita utilizarea surselor de energie regenerabilă în folosul membrilor săi.  În ceea ce privește atenuarea schimbărilor climatice și adaptarea la acestea, asocierile pot ajuta micile exploatații ale membrilor să contribuie într-o mai mare măsură la atenuarea acestora prin investiții colective mult mai eficiente decât investițiile individuale. |
| * 1. Complementaritate cu alte măsuri din SDL |
| Măsura este complementară cu M4/2A - Infrastructura de acces agricol, silvic și în situri Natura 2000, M7.1/6.B - Infrastructură de acces, M6.1/2A - Dezvoltarea fermelor zootehnice și M16.7/2A . Cooperare pentru abordări comune privind proiectele de mediu și practicile ecologice utilizând surse regenerabile.  Complementaritatea se asigură prin impunerea unor criterii de selecție a proiectelor |
| * 1. Sinergia cu alte măsuri din SDL |
| Prezenta măsură, împreună cu M4/ 2A-INFRASTRUCTURA ACCES AGRICOL, SILVIC ȘI ÎN SITURI NATURA 2000, M6.1/2ADI 2A -DEZVOLTAREA EXPLOATAȚIILOR și M16.7/2A .Cooperare pentru abordări comune privind proiectele de mediu și practicile ecologice utilizând surse regenerabile contribuie la realizarea Priorității 2: Creșterea viabilității exploatațiilor și a competitivității tuturor tipurilor de agricultură în toate regiunile și promovarea tehnologiilor agricole inovative și a gestionării durabile a pădurilor |
| 1. Valoarea adăugată a măsurii |
| Valoarea adăugată a măsurii este dată de următoarele elemente:   * Susținerea unei dezvoltări participative a structurii asociative, ce se va concentra pe asigurarea viabilității economice a acesteia în contextul asigurării funcțiilor necesare pentru membrii (producție, depozitare, procesare, desfacere etc), * Focalizarea pe susținerea micilor producători, asa cum sunt definiți în PNDR * Dezvoltarea unui model sustenabil de integrare a produselor locale pe piață. * Crearea unui cadru propice transferului de informație relevantă pentru fermieri. * Efectul asupra opțiunilor oferite consumatorilor (diversificarea ofertei de produse românești, proaspete și sănătoase). * Creșterea capitalului social la nivelul GAL-ului. |
| 1. Trimiteri la alte acte legislative |
| Legislație europeană |
| * Articolul 35 Regulamentul (UE) Nr. 1305/2013 *privind sprijinul pentru dezvoltare rurală* * Articolele 32-35 din *Regulamentul (UE) Nr. 1303/2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime* * Regulamentul *de aplicare a Regulamentului (UE) Nr. 1305/2013 privind sprijinul pentru dezvoltare rurală acordat din Fondul european agricol pentru dezvoltare rurală (FEADR)* |
| Legislație națională |
| * Ordonanța de Guvern 26/2000 cu privire la asociații și fundații * Legea nr. 36/1991 privind societăţile agricole şi alte forme de asociere în agricultură, cu modificările și completările ulterioare * Legea nr. 1/ 2005 privind organizarea şi funcţionarea cooperaţiei cu completările și modificările ulterioare * Legea cooperației agricole nr. 566/ 2004, cu modificările și completările ulterioare * Ordonanța nr. 37/2005 privind recunoașterea și funcționarea grupurilor și organizațiilor de producători pentru comercializarea produselor agricole și silvice cu completările și modificările ulterioare * OUG nr. 44/2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, cu modificările ulterioare   Legea nr. 227/2015 privind Codul fiscal, cu modificările și completările aplicabile |
| 1. Beneficiari direcți/indirecți (grup țintă) |
| Parteneriatele constituite din cel puţin un partener din categoriile de mai jos și cel puțin un fermier sau un grup de producători/o cooperativă care își desfășoară activitatea în sectorul agricol.   * Fermieri; * Microîntreprinderi și întreprinderi mici; * Organizații neguvernamentale;   Pe baza temei proiectului și problemei specifice/oportunității care vor fi abordate de parteneriatul initial se pot alătura parteneriatului și alți parteneri relevanți.  În toate cazurile, actorilor de la punctul b) li se va cere să aibă personalitate juridică. |
| 1. Tip de sprijin |
| Se va stabili în conformitate cu prevederile art. 67 al Reg. (UE) nr. 1303/2013.  Rambursarea costurilor eligibile suportate și plătite efectiv  Plăți în avans, cu condiția constituirii unei garanții bancare sau a unei garanții echivalente corespunzătoare procentului de 100 % din valoarea avansului, în conformitate cu art. 45 (4) și art. 63 ale Reg. (UE) nr. 1305/2013. |
| 6.Tipuri de acțiuni eligibile și neeligibile: |
| • Acțiuni de animare în scopul identificării de noi parteneri  • Acțiuni de formare specifice  • Elaborarea de studii privind zona în cauză, studii de fezabilitate, elaborarea planului de afaceri și planului de marcheting, etc.  • Costuri de funcționare a rețelei (cooperare)  • Costurile directe aferente unor investiții incluse în planul de afaceri care să ofere sprijin pentru:   * înființarea și funcționarea parteneriatelor * cooperarea orizontală și verticală între actorii din lanțul de aprovizionare în vederea stabilirii și dezvoltării de lanțuri scurte de aprovizionare și de piețe locale * activități de promovare în context local privind dezvoltarea lanțurilor scurte de aprovizionare și a piețelor locale.   Prin această măsură nu se finațează activități de cercetare și investiții independente. |
| 1. Condiții de eligibilitate |
| • Solicitantul propus trebuie să fie liderul unui parteneriat din cel puțin doi parteneri sau mai mulți.   * Solicitantul se încadrează în categoria beneficiarilor eligibili;   • Proiectul propus trebuie să respecte acțiunile comune prevăzute la art. 35 din Reg. (UE) nr. 1305/2013.  • Solicitantul va depune un acord de cooperare care face referire la o perioadă de funcționare cel puțin egală cu perioada pentru care se acordă finanțarea;  • Proiectul va fi nou și nu va fi în curs de desfăşurare sau finalizat;  Alte condiții pentru sprijin:  • Durata de implementare a unui proiect pilot/de dezvoltare este de maximum 3 ani. |
| 1. Criterii de selecție |
| În procesul de evaluare și de selecție a parteneriatelor și a proiectelor comune propuse de acestea pentru a fi finanțate, se vor lua în considerare următoarele principii:  • Principiul respectării temelor și direcțiilor prioritare în funcție de Strategia Națională de Dezvoltare-Cercetare și Inovare 2014-2020 și/sau Strategia de Cercetare - Dezvoltare - Inovare pe termen mediu și lung în sectorul agro-alimentar 2014-2020- 2030  • Principiul produselor de calitate, dezvoltarea de produse sau tehnologii cu valoare adăugată mare;   * Prioritizarea în funcție de numărul de parteneri beneficiari ai M6.1/2A Dezvoltarea fermelor zootehnice din SDL GAL MMTMM * Prioritizare în funcție de numarul partenerilor care au accesul asigurat prin drumuri înființate, extinse și/sau modernizate prin M4/2A Infrastructura de acces agricol, silvic și în situri Natura 2000 și M7.1/6B - Infrastructură de acces din SDL GAL MMTMM, PNDR, POR sau POIM. * Sustenabilitate, modul de continuare a activității după finalizarea proiectului |
| 1. Sume (aplicabile) și rata sprijinului |
| Toate costurile atât pentru cooperare, cât și pentru implementarea proiectului sunt abordate prin această sub-măsură, ca sumă globală care se încadrează între 80 000 EURO valoare minimă și 155000 EURO, valoare maximă. În cazul în care planul proiectului include și acțiuni care sunt eligibile prin alte măsuri prevăzute în Regulamentul (UE) nr. 1305/2013, costurile sunt acoperite cu respectarea ratei maxime a ajutorului și sumelor aplicabile în cadrul măsurilor respective. Pentru măsurile care se regăsesc în obiectivele măsurilor de dezvoltare rurală, parteneriatul va stabili intensitatea sprijinului în limita maximă prevăzută în Regulamentul (UE) nr. 1305/2013. |
| 1. Indicatori de monitorizare |
| 6 exploatații agricole care primesc sprijin pentru participarea la sistemele de calitate, la piețele locale și la circuitele de aprovizionare scurte, precum și la organizații de producători  2 operațiuni de cooperare sprijinite în cadrul măsurii de cooperare  155 000 EURO cheltuielile publice totale  2 locuri de muncă nou create |